《过杨不弃索其丹青适大雪盈尺即席题》
明代·胡应麟

怪底春城雪，从君笔下飘。飞花藏远寺，古树折平桥。

驴背吟方剧，龙团兴未销。倪迂倘留客，清閟日相邀。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。